Paneriai (Kaišiadorys)

Paneriai – kaimas Kaišiadorių rajono savivaldybėje, 4 km nuo Paparčių, Neries kairiajame krante. Kaimas įsikūręs ant antros viršsalpinės terasos, plačiame upės slėnyje. Jį raižo nedidelės griovos, į Nerį tekantys upeliai. Paneriuose įsikūrusi Betliejaus Mergelės Marijos Ėmimo į dangų ir Šv. Bruno vienuolija, veikia uždaras moterų Paparčių Aušrinės Marijos vienuolynas. Kaime guli Panerių akmuo su Dievo pėdomis (dydis 0,7×0,3 m, aukštis 0,9 m, ant jo yra 2 pėdas menantys įdubimai), už 50 m trykšta šaltinis. Neryje riogso itin stambus Pakalniškių akmuo (2,4×2,7×3 m, aukštis 1,1 m).

 Istorija 

Apie 1500 m. Ldk Kazimieras Jogailaitis Panerių ir aplinkinių kaimų žemes paskyrė totoriui Kurmančiukui. 1968 m. Paneriuose rastas totoriškas antkapis su Korano eilutėmis. Rasta keramikos šukių, koklių. Vėliau totoriškas Panerių kaimas persimaišė su Pakalniškiais.Vykintas Vaitkevičius. Neris. 2007 metų ekspedicija. Ketvirta knyga. Vilnius: Mintis, 2014.

 Gyventojai 

 Šaltiniai 

Kategorija:Kaišiadorių rajono savivaldybės gyvenvietės